सेना के खुफिया विंग के अधिकारी के मुताबिक अरविंद की कश्मीरी पत्नी वहां से पार्षद भी रही है। वह कुछ दिनों तक केन्द्रीय विद्यालय में बतौर शिक्षिका रही। कुछ दिन बाद उसे निकाल दिया गया। अरविंद से उसका संपर्क करीब 2013 से हुआ। दोनों कुछ दिन बाद शादी कर ली। सेना की खुफिया विंग के जम्मू कश्मीर की टीम को हिना के संबंध में आईएसआई से संपर्क में होने की सूचना मिली। इस पर सेना ने जांच शुरू की। इसके बाद हिना पर निगरानी शुरू कर दी गई। इसी बीच सेना को पता चला कि लेफ्टिनेंट कर्नल अरविंद मिश्रा से संपर्क में है। इस पर सेना ने अरविंद मिश्रा की कुंडली खंगाली। जिसमें पता चला कि वह फर्जी तरीके से वर्दी पहन लेफ्टिनेंट बनकर घूमता है। खुफिया विंग ने उस पर भी निगरानी करनी शुरू कर दी। विंग केअधिकारी बताते हैं कि हिना का अरविंद से संपर्क सिर्फ सेना के बेस कैंप में घूमने केलिए ही संबंध बना था। उसने अपना काम पूरा कर लिया इसकेबाद अरविंद का साथ छोड़कर चली गई।